text:
48/2010. (II. 26.) Korm. rendelete a földgázkereskedő működésének lehetetlenülése esetén, a felhasználók földgázellátását veszélyeztető helyzet fennállása következtében alkalmazandó eljárásról.
A Kormány a földgázellátásról szóló 2008. évi XL. törvény 132. § 14., 25., 31., 35., 36., 38., 40. és 41. pontjában kapott felhatalmazás
alapján, az Alkotmány 35. § (1) bekezdés b) pontjában meghatározott feladatkörében eljárva a következőket rendeli el:
Általános rendelkezések 1. § E rendelet hatálya
a) a földgázellátásról szóló 2008. évi XL. törvény (a továb biak ban: GET) 41. § (1) és (2) bekezdésében meghatározott
esetekben, valamint
b) a GET 119. § (6) bekezdésében meghatározott esetekben
a felhasználók földgázellátását jellemző – a szokásosnál nagyobb mértékű – felhasználói kockázat fennállása során
alkalmazandó eljárásokra és intézkedésekre terjed ki.
2. § Az e rendeletben szereplő fogalmakat a GET, a földgázellátásról szóló 2008. évi XL. törvény rendelkezéseinek
végrehajtásáról szóló 19/2009. (I. 30.) Korm. rendelet (továb biak ban: Vhr.), valamint a GET felhatalmazása alapján
kiadott jogszabályok rendelkezései szerint kell értelmezni.
A földgázkereskedők és a földgázszállítók adatszolgáltatási kötelezettsége 3. § (1) A földgázkereskedő és az egyetemes szolgáltató (a továb biak ban együtt: földgázkereskedő) – az e rendelet szerinti
eljárások lefolytatása, intézkedések végrehajtása érdekében – köteles naprakészen nyilvántartani a földgázkereskedő
által szerződés alapján már ellátott, valamint a szerződéssel rendelkező, de még ténylegesen az adatszolgáltatás
időpontjában el nem látott, egyetemes szolgáltatásra jogosult és nem jogosult felhasználók
a) szerződéses azonosítóit,
b) a földgázvételezés korlátozásáról, a földgáz biztonsági készlet felhasználásáról, valamint a földgázellátási
válsághelyzet esetén szükséges egyéb intézkedésekről szóló 265/2009. (XII. 1.) Korm. rendeletben
(a továb biak ban: korlátozási rendelet) meghatározott korlátozási besorolását,
c) szerződésének időbeli hatályára vonatkozó adatokat,
d) csúcsigényét fogyasztási profilonként megyénkénti, valamint azon megyék esetében, amelyek területén több
földgázelosztó is működik, elosztónkénti összesítésben is.
(2) A földgázkereskedő köteles a Magyar Energia Hivatal (a továb biak ban: Hivatal) felszólítására a felszólítást követő 48
órán belül – az 5. §-ban és a 7. § (1) bekezdésében meghatározott esetekben a felszólítást követő 24 órán belül –
a következő adatokat elektronikus formában a Hivatal rendelkezésére bocsátani:
a) az (1) bekezdésben meghatározott felhasználóknak az adatszolgáltatást követő 3 hónapra vonatkozó napi és havi
összesített csúcsfogyasztását, az (1) bekezdésben meghatározott bontásban,
b) az (1) bekezdésben meghatározott felhasználók számát felhasználói profil és nyilvántartott kapacitás szerinti
bontásban megyénkénti, valamint azon megyék esetében, melyek területén több földgázelosztó is működik,
elosztónkénti összesítésben is,
c) a földgázkereskedő hazai földgáztárolóban elhelyezett mobil földgázkészletének mennyiségét és az éves
csúcslekötést,
d) az információszolgáltatás időpontját megelőző hónapban beérkezett, valamint a tárgyhavi hónapban és
az információszolgáltatást követő három hónapban a földgázkereskedő rövid és hosszú távú földgáz vásárlási
szerződései alapján beérkező és igénybe vehető legnagyobb napi és havi földgázmennyiség mértékét.
(3) Ha a földgázkereskedő az (1) vagy a (2) bekezdésben foglalt kötelezettségének nem tesz eleget, a Hivatal
a földgázkereskedőt határidő kitűzésével felhívja az adatok, valamint az adatközlés pótlására, és a felhívással
egyidejűleg bírságot szab ki.
(4) A földgázkereskedő – az üzemi és kereskedelmi szabályzatban (a továb biak ban: ÜKSZ) meghatározott – egységes
formátumú adattáblában köteles naprakészen nyilvántartani és a Hivatal rendelkezésére bocsátani az (1) és
(2) bekezdésben meghatározott adatokat oly módon, hogy ezen adattáblák adattartalma az engedélyesek közötti
adatcserét könnyen, gyorsan és biztonságosan lehetővé tegye. Az egységes adattáblák kialakításának részletes
szabályait az ÜKSZ tartalmazza.
4. § (1) A földgázkereskedő haladéktalanul, de legkésőbb 1 munkanapon belül telefonon, elektronikus úton, valamint telefax
útján is köteles bejelenteni a Hivatal részére, ha a földgázforrásainak biztosítására vonatkozó szerződéseinek
állományában, lényeges feltételeiben, vagy a szerződések teljesítésének módjában olyan változás áll be, amely alapján
a) a lekötött források napi csúcsmennyisége vagy átvehető napi összmennyisége nem éri el a felhasználókkal kötött
kereskedelmi szerződésekben meghatározott, nem megszakítható napi csúcsmennyiséget, valamint
az összesített napi fogyasztói igényt,
b) valószínűsíthető, hogy
ba) a földgázkereskedő 4 egymást követő gáznapon nem tudja biztosítani fizikailag a földgázforrás legalább
20%-át a vele szerződött felhasználók földgáz igényei teljesítése érdekében, és fizikailag lehívható pozitív
opciót sem ajánlott fel vagy
bb) az egyetemes szolgáltató nem tudja biztosítani a Vhr. 32. §-ában előírtakat,
c) a földgázkereskedő nem rendelkezik a Vhr. 131. §-a szerinti pénzügyi biztosítékkal vagy
d) a földgázkereskedő gazdasági-pénzügyi helyzetével összefüggő egyéb körülmény miatt a felhasználók
folyamatos ellátása veszélyeztetett.
(2) A földgázszállító a gáznap földgázforgalmi elszámolását köve tően haladéktalanul, de legkésőbb 24 órán belül jelzi
a Hivatal részére, ha a földgázkereskedő gáznapi fogyasztása 20%-nál nagyobb mértékben meghaladta a számára
rendelkezésre álló fizikai forrásokat, amelybe beleértendők az általa a földgázszállítónak felajánlott pozitív opciók is.
5. § (1) A 3. §-ban és a 4. §-ban meghatározott adatszolgáltatási kötelezettségek alapján beérkezett információkat a Hivatal
folyamatosan értékeli, és határozatban állapítja meg, ha a jogszabályokban rögzített szabályokat megsértették vagy
a felhasználók ellátásában a szokásos piaci kockázatnál nagyobb mértékű kockázatot érzékel. A Hivatal
a földgázkereskedőt a 3. §-ban meghatározottakon túlmenően a felhasználók ellátásával összefüggő további adat
naprakész nyilvántartására és szolgáltatására szólíthatja fel.
(2) A Hivatal felszólítása alapján a földgázkereskedő köteles az (1) bekezdés szerinti adatokat a felszólítást követő 24 órán
belül, elektronikus formában benyújtani a Hivatal részére.
(3) A földgázszállító, a földgázelosztó és a földgáztároló a földgázellátás biztonsága és a felhasználói kockázatok
mértékének megítélhetősége érdekében a Hivatal felszólítására, a felszólítást követő 24 órán belül, elektronikus
adathordozón köteles a Hivatal rendelkezésére bocsátani a Hivatal által kért, a felhasználók ellátásával összefüggő
adatokat, különösen
a) a Hivatal által megjelölt földgázkereskedő által szerződés alapján már ellátott, valamint az adatszolgáltatás
időpontjától számított 30 napon belül ellátásába kerülő, egyetemes szolgáltatásra jogosult és nem jogosult
felhasználók szerződéses azonosítóit, továbbá a felhasználók fogyasztási profil, valamint fogyasztási mennyiség
szerinti besorolását,
b) a földgázkereskedő által lekötött kapacitásokat,
c) az a) pontban meghatározott felhasználók számát felhasználói profil és nyilvántartott kapacitás szerinti
bontásban, megyénkénti összesítésben,
d) a földgázkereskedő hazai földgáztárolóban elhelyezett mobil földgázkészletének mennyiségét és az éves
csúcslekötést,
e) az információszolgáltatás időpontját megelőző 3 hónapban a földgázkereskedő által forgalmazott
gázmennyiségeket napi bontásban. A földgázkereskedő engedélyének felfüggesztése 6. § Ha a földgázszállító 4. § (2) bekezdése szerinti tájékoztatása alapján az egyetemes szolgáltatásra jogosult
felhasználókat ellátó földgázkereskedő gáznapi kiegyensúlyozó földgáz felhasználása 4 egymást követő gáznapon
meghaladta a földgázkereskedő napi földgázforgalmának 20%-át, vagy az egyetemes szolgáltatók esetében a Vhr.
32. §-ában meghatározott mértéket, a Hivatal
a) felszólítja a földgázkereskedőt arra, hogy a következő gáznapra
aa) állítsa vissza a vele szerződött felhasználók földgázigényei és a fizikailag rendelkezésre álló forrásai között
lévő kereskedelmi egyensúlyt és
ab) igazolja a Hivatal részére, hogy rendelkezik a vele szerződött felhasználók ellátásához szükséges forrásokkal
és
b) figyelmezteti a földgázkereskedőt, hogy ha a felszólítás alapjául szolgáló eset a gázévben még egy esetben
előfordul, akkor a Hivatal a földgázkereskedő engedélyét a 7. § (1) bekezdése szerint felfüggeszti.
7. § (1) A Hivatal felfüggeszti a földgázkereskedő engedélyét, ha a Hivatal rendelkezésére álló adatok alapján
a földgázkereskedő
a) gáznapi kiegyensúlyozó földgáz felhasználása adott gázévben kétszer 4 egymást követő gáznapon meghaladta
a 4. § (2) bekezdésében meghatározott mértéket,
b) földgázforrásainak alapjául szolgáló szerződéseiben vagy gazdasági helyzetében bekövetkező változások miatt
a vele szerződéses jogviszonyban álló felhasználók ellátásának kockázata a Hivatal mérlegelése alapján jelentősen
megnőtt a következőkre tekintettel:
ba) a földgázszállító vagy a földgázelosztó felfüggeszti az érintett földgázkereskedő hálózathasználati
szerződésének teljesítését,
bb) a földgázkereskedőnek a Vhr. 131. §-a szerinti pénzügyi biztosítéka nem nyújt fedezetet 5 egymást követő
gáznapi kiegyensúlyozó földgáz felhasználásra,
bc) a földgázkereskedő nem pótolta vissza a jogszabályban előírt határidőn belül a pénzügyi biztosítékot vagy
bd) a földgázkereskedő gazdasági-pénzügyi helyzetével összefüggő olyan körülmény merült fel, amely
a felhasználók folyamatos ellátását veszélyezteti vagy
c) a gáznapi kiegyensúlyozó földgáz felhasználása 2 egymást követő gáznapon, az adott gáznapi fogyasztása
75%-ánál nagyobb mértékben meghaladta a földgázkereskedő számára rendelkezésre álló fizikai forrásokat,
amelybe beleértendők az általa a földgázszállítónak felajánlott pozitív opciók is.
(2) A földgázszállító köteles a gáznapot köve tően aznap 14 óráig értesíteni a Hivatalt,
a) ha az (1) bekezdés a) és c) pontjában foglaltak teljesülnek,
b) ha a földgázkereskedő 2 egymást követő gáznapi fogyasztása 20%-nál nagyobb mértékben meghaladta
a számára rendelkezésre álló fizikai forrásokat, amelybe beleértendők az általa a földgázszállítónak felajánlott
pozitív opciók is,
c) ha a földgázkereskedő gáznapi fogyasztása 75%-nál nagyobb mértékben meghaladta a számára rendelkezésre
álló fizikai forrásokat, amelybe beleértendők az általa a földgázszállítónak felajánlott pozitív opciók is.
8. § (1) A Hivatal a 7. § (1) bekezdése szerinti, a földgázkereskedő engedélyét felfüggesztő határozatot (a továb biak ban:
felfüggesztő határozat) köteles az érintett földgázkereskedővel és az érintett rendszerüzemeltetőkkel haladéktalanul
szóban személyesen vagy telefonon (egyidejű telefaxon megküldött tájékoztatás mellett), valamint legkésőbb két
munkanapon belül írásban, a Hivatal kézbesítője útján is közölni.
(2) A Hivatal a felfüggesztő határozatban – a közigazgatási hatósági eljárás általános szabályairól szóló törvény ben
meghatározottakon túl – legalább a következőkről rendelkezik:
a) a felfüggesztés kezdő napja (a továb biak ban: a felfüggesztés kezdete),
b) a felfüggesztés lejártának napja,
c) a felfüggesztett földgázkereskedő jogai és kötelezettségei a felfüggesztés időtartama alatt,
d) az engedélyes működése visszaállításának lehetséges módjai, azok feltételei és a feltételek igazolásának módja.
(3) Az engedély felfüggesztésének időtartama 90 nap.
(4) A Hivatal a felfüggesztő határozatának közlése és a felfüggesztés kezdete között legfeljebb 7 gáznapot határozhat
meg a kereskedőváltás megfelelő előkészíthetősége érdekében. Az ajánlattételi felhívás és új földgázkereskedő kijelölése
9. § (1) A Hivatal a felfüggesztő határozat közlésekor telefonon és telefaxon felhív minden, a felhívás időpontjában
a) engedéllyel rendelkező egyetemes szolgáltatót arra, hogy a felhívást követő 48 órán belül tegyen ajánlatot
a Hivatalnak, hogy a felfüggesztett engedélyű földgázkereskedőnek az egyetemes szolgáltató működési
engedélyében meghatározott ellátási területén lévő, egyetemes szolgáltatásra jogosult felhasználóit – a 8. §
(4) bekezdésben rögzített időtartamot is figye lembe véve – mennyi időn belül tudja ellátni,
b) földgázkereskedői engedéllyel rendelkező földgázkereskedőt arra, hogy a felhívást követő 48 órán belül jelezze
a Hivatalnak, hogy az érintett földgázkereskedőnek a felhasználóit milyen mértékben, mennyi időn belül, milyen
feltételekkel és mely forráspontról tudja ellátni
a felhasználók becsült igényeinek megfelelő mennyiségű földgázzal.
(2) Az egyetemes szolgáltató jogosult az (5) bekezdés szerinti időtartam alatt a működési engedélyében meghatározott
ellátási területén kívül eső felhasználási hellyel rendelkező egyetemes szolgáltatásra jogosult felhasználók ellátására
vonatkozóan is ajánlatot tenni.
(3) A Hivatal a felhívásra beérkező ajánlatokat a 15. § szerint értékeli, és az értékelés eredményétől függően
a felhasználókat ellátó egy vagy több földgázkereskedőt a 15. § szerinti kiválasztással, önkéntes vállalás hiányában
a 16. § szerinti eljárással kijelöli.
(4) A Hivatal földgázkereskedőnként a 15. § és a 16. § alapján legkésőbb a felfüggesztés kezdetét megelőző napon
határozatot (a továb biak ban: kijelölő határozat) hoz azoknak a földgázkereskedőknek a kijelöléséről, amelyek
a felfüggesztett engedélyű földgázkereskedő felhasználóinak ellátását a felfüggesztés kezdetétől biztosítják.
(5) A Hivatal a kijelölő határozatban – a közigazgatási hatósági eljárás általános szabályairól szóló törvény ben
meghatározottakon túl – legalább a következőkről rendelkezik:
a) a kijelölés kezdetének napja,
b) a kijelölés lejártának napja,
c) a kijelölt földgázkereskedő által ellátandó felhasználói kör meghatározása,
d) a kijelölt földgázkereskedő jogai és kötelezettségei a kijelölés időtartama alatt.
(6) A kijelölés időtartama 90 nap, melynek kezdőnapja a kijelölő határozatban az (5) bekezdés a) pontjának meg fele lően
meghatározott gáznap.
Az engedély felfüggesztésének jogkövetkezményei 10. § (1) A felfüggesztő határozat közlésének napjától a felfüggesztett engedélyű földgázkereskedő a (2) bekezdés szerinti
kivétellel nem bocsáthat ki számlát és egyéb bizonylatot a felhasználó részére, a felhasználótól nem szedhet be díjat
csoportos fizetési megbízás alapján, valamint a felhasználót egyéb módon sem kötelezheti díj megfizetésére.
(2) A felfüggesztett engedélyű földgázkereskedő jogosult beszedni a felfüggesztő határozat közlésének napja előtt
kibocsátott számlák és egyéb követelések ellenértékét, továbbá jogosult számlát kiállítani és a számla ellenértékét
beszedni a kijelölt földgázkereskedő által megállapított, a kijelölés kezdetét megelőző fogyasztási mennyiségre.
(3) A felfüggesztés kezdetétől a felfüggesztés időtartama alatt a felfüggesztett engedélyű földgázkereskedő
a) új felhasználó gyűjtésére irányuló tevékenységet – beleértve a gazdasági reklám közzétételét is – nem folytathat
és
b) nem fogadhat be a felhasználóktól szerződéskötésre irányuló igényeket.
(4) Az engedély felfüggesztésének időtartama alatt a felfüggesztett engedélyű földgázkereskedő az engedély
felfüggesztésének feloldása érdekében a jövőbeni felhasználóinak ellátását elősegítő, beszerzési forrás biztosítását
szolgáló szerződéseket köthet.
(5) Az engedély felfüggesztésének időtartama alatt a felfüggesztett engedélyű földgázkereskedő a rendelkezésre álló
földgáz forrásokat más földgázkereskedő számára értékesítheti.
A felfüggesztett engedélyű földgázkereskedő felhasználóinak tájékoztatása, valamint a felhasználók
adatainak átadása
11. § (1) A Hivatal a felfüggesztő határozat meghozatalával egyidejűleg kötelezi azt a földgázkereskedőt, akinek az engedélyét
felfüggesztette, hogy az engedély felfüggesztéséről a felhasználóit a tömegtájékoztatás eszközei útján, valamint
lehetőség szerint elektronikus levélben haladéktalanul, legkésőbb 48 órán belül értesítse.
(2) A földgázkereskedő tájékoztatásának a következőket kell tartalmaznia:
a) a földgázkereskedő engedélye felfüggesztésének kezdete,
b) a Hivatal azon döntésének megjelölése, amely alapján a felhasználó folyamatos földgáz ellátása biztosított,
c) a földgázszolgáltatásra kijelölt földgázkereskedők listája,
d) tájékoztatást arról, hogy a felhasználónak milyen adatszolgáltatási kötelezettségei keletkeznek a kijelölt
földgázkereskedő felé, és
e) a felfüggesztett engedélyű földgázkereskedő és a kijelölt földgázkereskedő közötti elszámolás rendjének
felhasználót érintő elő írásai.
(3) A Hivatal a felfüggesztő határozatban kötelezi azt a földgázkereskedőt, akinek az engedélyét felfüggesztette, hogy
a földgázkereskedő a felfüggesztő határozat közlését követő 48 órán belül, minden felhasználójára vonatkozóan
a következő adatok naprakész nyilvántartását készítse el:
a) a szerződés azonosítóit,
b) a fogyasztás jellegének megjelölését (lakossági, 20 m3 alatti vagy 20 m3 feletti fogyasztás),
c) a szerződött kapacitás mennyiségét (m3/h),
d) a fogyasztási hely adatait,
e) az elszámolás alapját képező gázmérő óra azonosítóját,
f) az utolsó gázmérőóra-leolvasás időpontját, a gázmérő óra állását ebben az időpontban,
g) az utolsó diktált gázmérőóra-állást, ennek időpontját,
h) a védendő fogyasztói státusz megjelölését, az ezen a jogcímen érvényesített kedvezményt, és
i) gázár támogatás jogosultságát és – annak megléte esetén – az adott naptári évben már elszámolt, támogatott
hőmennyiség mértékét.
(4) A Hivatal a felfüggesztő határozatban kötelezi azt a földgázkereskedőt, akinek az engedélyét felfüggesztette, hogy
a földgázkereskedő a (3) bekezdésben meghatározott adatokat a kijelölt földgázkereskedőknek legkésőbb a kijelölés
kezdete előtti második gáznapig bocsássa a rendelkezésére.
(5) A Hivatal a GET 127. § v) pontjában meghatározott közzétételi kötelezettsége mellett a felfüggesztő határozat és
a kijelölő határozat rövid összefoglalóját eljuttatja a nemzeti hírügynökség részére.
Az engedélyes tevékenységének visszaállítása vagy az engedély visszavonása
12. § (1) A felfüggesztett engedélyű földgázkereskedő az engedély felfüggesztésének kezdetétől számított legfeljebb
60. napig jogosult a 8. § (2) bekezdés d) pontja alapján meghatározott feltételek – különösen a forráshelyzete,
a tevékenysége teljes visszaállításához szükséges pénzügyi és technikai feltételek – igazolásának a Hivatalhoz történő
benyújtására.
(2) A Hivatal a rendelkezésre álló adatok alapján a felfüggesztés időtartamának lejártát megelőző 10. napig köteles
a tevékenységnek a folytathatóságára vagy az engedély visszavonására vonatkozó határozatát szóban személyesen
vagy telefonon, telefaxon és legkésőbb két munkanapon belül a Hivatal kézbesítője útján is közölni.
(3) Ha a 8. § (2) bekezdés d) pontja alapján megjelölt határidőig a felfüggesztett engedélyű földgázkereskedő nem
igazolja, hogy rendelkezik a felülvizsgált üzleti terve szerinti földgáz-kereskedelmi vagy egyetemes szolgáltatói
tevékenység ellátásához szükséges jövőbeni forrásokkal, valamint hogy a felhasználók folyamatos ellátását
veszélyeztető, a gazdasági-pénzügyi helyzetével összefüggő körülmény nem hárult el, a Hivatal a földgázkereskedő
engedélyét – a 8. § (3) bekezdésében meghatározott időtartamot követő első gáznapra – visszavonja.
A felhasználók gázmérő órájának leolvasása 13. § (1) A Hivatal a felfüggesztő határozat meghozatalával egyidejűleg kötelez minden földgázszállítói engedélyest és
– a felfüggesztő határozattal – érintett elosztói engedélyest arra, hogy rögzítse a felfüggesztés kezdetén reggel
6 órakor a felfüggesztett engedélyű földgázkereskedő egyetemes szolgáltatásra nem jogosult felhasználóihoz,
valamint a 100 m3/h-nál nagyobb névleges gázmérő teljesítménnyel rendelkező egyetemes szolgáltatásra jogosult
felhasználóhoz tartozó távleolvasható fogyasztásmérők mérőállását, továbbá az adatokat a felfüggesztett és a kijelölt
földgázkereskedők részére adja át.
(2) A Hivatal a felfüggesztő határozat meghozatalával egyidejűleg kötelezi a felfüggesztő határozattal érintett
földgázelosztót arra, hogy a felfüggesztett engedélyű földgázkereskedő nem távleolvasható fogyasztásmérővel
rendelkező felhasználóinak folyamatos ellátása érdekében
a) alakítson ki ütemtervet a felhasználók gázmérő óráinak leolvasására, az ütemtervet adja át a kijelölt
földgázkereskedőnek, valamint az ütemtervet tegye közzé,
b) legkésőbb a felfüggesztő határozat meghozatalát követő 30. napig az ütemterv szerint olvassa le a felhasználók
gázmérő óráját, és
c) a rögzített adatokat az ütemtervnek meg fele lően, folyamatosan juttassa el a felhasználó ellátására kijelölt
földgázkereskedő részére.
(3) Ha a földgázelosztó eltér a (2) bekezdés a) pontja szerinti ütemtervben meghatározott leolvasási időpontoktól,
a kijelölt földgázkereskedő igazolt, az eltérő leolvasással összefüggésben keletkező költségeit köteles megtéríteni.
(4) Ha a felhasználó nem működik közre, és a leolvasás meghiúsulása igazoltan erre vezethető vissza, a földgázelosztó
nem kötelezhető a költségek (3) bekezdés szerinti megtérítésére, ha erről a kijelölt földgázkereskedőt 24 órán belül
tájékoztatta.
A felhasználók ellátásához szükséges földgázforrás beszerzése 14. § (1) A földgázszállító köteles a kijelölt földgázkereskedő számára minden gáznap 10 óráig egy újranominálási lehetőséget
biztosítani a kijelölés első 30 napja alatt.
(2) Az engedély felfüggesztésének a kezdetét követő 10. napig a földgázszállítónak törekednie kell arra, hogy vásárlással
vagy opciók bevonásával a felfüggesztett engedélyű földgázkereskedő felhasználóinak részéről jelentkező földgáz
igény kielégítése érdekében megfelelő mennyiségű kiegyensúlyozó földgáz álljon rendelkezésre.
(3) Ha a földgázszállító az adott napon, a földgázpiacon rendelkezésre álló szabad források hiányában nem tud
a (2) bekezdésben meghatározott, a többlet földgáz igény ellátásához szükséges mennyiségű földgázt beszerezni,
a rendszerirányító a korlátozási rendeletben meghatározott korlátozási kategóriák szerint a felfüggesztett engedélyű
földgázkereskedő felhasználóira vonatkozó földgáz korlátozást rendelhet el.
(4) A (2) bekezdés alapján beszerzett többlet földgázmennyiséget, valamint a beszerzéshez kapcsolódó költségeket
a földgázszállítónak elkülönítve kell nyilvántartania.
Földgázkereskedő kijelölése önkéntes vállalás esetén 15. § (1) A Hivatal a 9. § (1) bekezdése alapján beérkező földgázkereskedői ajánlatokat
a) az ajánlatban megjelölt, rendelkezésre álló földgázforrás mennyisége,
b) a források rendelkezésre állásának helye,
c) az ajánlatban meghatározott földgázár vagy felhasználói árak, és
d) a földgázellátásra ajánlatot tett földgázkereskedőknek a felhasználók ellátására való igazolt alkalmassága
alapján értékeli.
(2) A Hivatal a beérkezett ajánlatotokat összesíti, és
a) az egyetemes szolgáltatásra jogosult felhasználók ellátása tekintetében – a GET 41. § (2) bekezdésének
meg fele lően elsősorban az egyetemes szolgáltatói engedéllyel rendelkező –földgázkereskedők ajánlatai közül
választja ki a kedvezőbbet,
b) az egyetemes szolgáltatásra nem jogosult felhasználók ellátására a földgázkereskedőknek a Vhr. 20. §-ában
meghatározott földgáz kereskedelemre vonatkozó működési engedélye szerinti tevékenységi körében tett
ajánlatának értékelése alapján választ
a rendelkezésre álló információk, valamint a benyújtott ajánlatoknak az (1) bekezdésben meghatározott szempontok
szerinti összegző értékelése alapján.
Földgázkereskedő kijelölése önkéntes vállalás hiányában 16. § (1) Ha
a) a 9. § (1) bekezdése szerinti felhívásra 48 órán belül nem jelentkezik a Hivatalnál egyetlen földgázkereskedő sem
vagy
b) a Hivatal a jelentkező földgázkereskedők a 15. § (1) bekezdés a), b) és d) pontjában meghatározott ajánlatának
vizsgálata alapján megállapítja, hogy a földgázkereskedők vélhetően nem tudják biztosítani a felfüggesztett
engedélyű földgázkereskedő valamennyi felhasználója részére a földgáz ellátását,
a Hivatal a kijelölő határozatban az egyetemes szolgáltatásra jogosult felhasználók ellátására egy vagy több, lehetőség
szerint egyetemes szolgáltatásra vonatkozó engedéllyel rendelkező földgázkereskedőt (a továb biak ban: kijelölt
egyetemes szolgáltató), az egyetemes szolgáltatásra nem jogosult felhasználók ellátására egy vagy több, a Vhr.
20. §-ában meghatározott földgáz kereskedelemre vonatkozó működési engedélye szerinti tevékenységi körében
eljáró földgázkereskedőt (a továb biak ban: kijelölt földgáz-kereskedelmi engedélyes) jelöl ki.
(2) A felhasználó ellátására olyan földgázkereskedőt kell kijelölni, amely a GET 42. §-a alapján kiadott határozat szerinti
adatszolgáltatás alapján rendelkezésre álló adatok szerint biztosítani tudja a felhasználói igényeknek megfelelő
mennyiségű földgázt, és a földgázellátást az érintett felhasználók összességének a legkedvezőbb feltételekkel
biztosítja.
(3) Ha a Hivatal a (2) bekezdés alapján nem tud földgáz-kereskedelmi engedélyest kijelölni, mert nincs olyan
földgáz-kereskedelmi engedélyes, amely biztosítani tudja a felhasználók ellátását, a rendszerirányító a korlátozási
rendeletben meghatározott korlátozási kategóriák szerint a felfüggesztett engedélyű földgázkereskedő
felhasználóira vonatkozó földgáz korlátozást rendelhet el.
Az egyetemes szolgáltatásra jogosult felhasználókra és az egyetemes szolgáltatásra nem jogosult
felhasználókra vonatkozó közös szabályok
17. § (1) Az engedély felfüggesztésének a kezdetén a felfüggesztett engedélyű földgázkereskedő és vele szerződött
felhasználó között fennálló szerződés – a felek elszámolási kötelezettségének fennmaradása mellett – megszűnik.
(2) A kijelölésnek a Hivatal kijelölő határozatában – a 9. § (5) bekezdés a) pontja alapján – rögzített kezdő napjával a Polgári
Törvénykönyvről szóló 1959. évi IV. törvény 198. § (3) bekezdésének meg fele lően szolgáltatás nyújtására irányuló
jogviszony jön létre a 9. § (4) bekezdése alapján meghozott határozatban kijelölt földgázkereskedő és
a) az egyetemes szolgáltatásra jogosult felhasználó között a kijelölés időtartamának végéig, valamint a 18. §-ban
meghatározott rendes felmondás szabályai szerint megjelölt határidőig,
b) az egyetemes szolgáltatásra nem jogosult felhasználó között
ba) a 22. § (1) bekezdésben meghatározott felmondó nyilatkozatban megjelölt időpontig, legfeljebb
15 gáznapig vagy
bb) az általános piaci feltételek szerint kötött szerződés hatályba lépéséig, legkésőbb a kijelölés időtartamának
végéig.
(3) A (2) bekezdésben meghatározott jogviszony alapján a kijelölt földgázkereskedő köteles az üzletszabályzatában
meghatározott általános feltételek szerint ellátni a felhasználót az igényeinek megfelelő földgáz mennyiséggel,
a felhasználó köteles az általa felhasznált földgáz díját a kijelölt földgázkereskedőnek megtéríteni, valamint mind a két
fél köteles – különösen adategyeztetés, gázmérő leolvasása esetén – együttműködni egymással és
a földgázelosztóval.
(4) A kijelölés következtében létrejött jogviszony időtartama legfeljebb 90 nap.
(5) A kijelölt földgázkereskedő vagy az őt ellátó földgázkereskedő a kijelölést követő napon köteles legalább
a felfüggesztett földgázkereskedő által korábban az adott hálózati ponton lekötött kapacitás mértékéig
kapacitáslekötést kezdeményezni a rendszerüzemeltetőknél. A kapacitáslekötésre, valamint a kapacitásátadással
kapcsolatos eljárásokra a Vhr.-ben meghatározott – különösen a kereskedőváltás esetére vonatkozó – szabályok
alkalmazandóak.
(6) A kijelölt földgázkereskedő az (5) bekezdés szerinti kezdeményezés esetén a földgázszállítóval és földgázelosztóval
fennálló hálózathasználati szerződését köteles a kijelölés időtartamára létrehozni vagy módosítani legfeljebb
a felhasználók nyilvántartott, de legalább a felfüggesztett földgázkereskedő által leszerződött kapacitásainak
a mértékéig.
18. § A felhasználó a kijelölés időtartama alatt a kijelölés következtében létrejött jogviszonyt a GET, valamint a Vhr.
figye lembe véte lével, a kijelölt földgázkereskedő üzletszabályzatában meghatározott általános felmondási
feltételeknek meg fele lően mondhatja fel.
19. § (1) A felhasználó földgázigényét a kijelölés időtartama alatt a kijelölt földgázkereskedő a saját földgáz forrásaiból elégíti ki.
(2) Ha a kijelölt földgázkereskedőnek nem áll rendelkezésére a hozzá rendelt felhasználók igényeinek kielégítéséhez elegendő
földgáz – a kijelölést követő 10. gáznap végéig, a 24. §-ban meghatározott feltételek mellett – a kiegyensúlyozó földgázt
a földgáz rendszerhasználati díjak megállapításáról szóló 31/2009. (VI. 25.) KHEM rendeletben (a továb biak ban: RHD
rendelet) meghatározott nominálás eltérési pótdíj és kiegyensúlyozási pótdíj fizetése nélkül veheti igénybe.
(3) A kijelölés időtartama alatt a kijelölt földgázkereskedővel szemben a kijelölést követő 10. gáznap végéig nem
alkalmazható az engedély felfüggesztése a 7. § (1) bekezdés a) és c) pontjában meghatározott esetekben.
Az egyetemes szolgáltatásra jogosult felhasználókra vonatkozó különös szabályok
20. § A kijelölt egyetemes szolgáltató a kijelölés időtartama alatt az egyetemes szolgáltatásra jogosult felhasználó részére
az általa felhasznált földgáz mennyiségének az ellenértékét legfeljebb a földgázpiaci egyetemes szolgáltatáshoz
kapcsolódó árak képzéséről szóló 29/2009. (VI. 25.) KHEM rendelet (a továb biak ban: ESZ árrendelet) alapján
meghatározott egyetemes szolgáltatási ár mértékig állapítja meg.
21. § (1) A kijelölt egyetemes szolgáltató üzletszabályzatának megfelelő tartalommal határozatlan idejű szerződés jön létre, ha
a) az egyetemes szolgáltatásra jogosult felhasználó a kijelölés időtartama alatt nem mondja fel a kijelölés során
létrejött jogviszonyt, a kijelölés időtartama eltelik, és a (3) bekezdés szerinti feltételek fennállnak, vagy
b) a kijelölés időtartama alatt a kijelölt egyetemes szolgáltatóval szerződést köt.
(2) Ha az egyetemes szolgáltatásra jogosult felhasználó a 17. § (2) bekezdése alapján létrejött szerződést nem mondta fel
a kijelölés kezdő napját követő 45. napig, a kijelölt egyetemes szolgáltató köteles a Vhr. elő írásainak és
az üzletszabályzatának megfelelő tartalom alapján készült szerződési ajánlatot – a kijelölés elteltét követő időszakra
vonatkozó szerződéskötés megkönnyítése érdekében – eljuttatni a felhasználó részére a kijelölést követő 60. napig.
(3) Ha az egyetemes szolgáltatásra jogosult felhasználó a kijelölt egyetemes szolgáltató (2) bekezdés szerinti ajánlatára
a kijelölés időszakának elteltéig nem válaszol, és a részére kiállított számlákat kiegyenlíti vagy egyéb együttműködési
kötelezettségének eleget tesz, akkor a felhasználó ráutaló magatartása alapján elfogadottnak kell tekinteni az ajánlatot.
(4) Az (1) bekezdés, valamint a (3) bekezdés alapján létrejött szerződésre – beleértve annak felmondását, valamint módosítását
is – a továb biak ban a kijelölt egyetemes szolgáltató üzletszabályzatában meghatározott rendelkezések az irányadók.
(5) A kijelölt egyetemes szolgáltató köteles a kijelölés lejártának napjáig írásbeli szerződést nem kötő, a (3) bekezdés
alapján szerződött felhasználóval – az ügyfélszolgálatán bármely ügyben történő személyes ügyintézés esetén –
az üzletszabályzatának megfelelő írásbeli szerződés megkötését kezdeményezni.
Az egyetemes szolgáltatásra nem jogosult felhasználókra vonatkozó különös szabályok
22. § (1) Az egyetemes szolgáltatásra nem jogosult felhasználó jogosult a 17. § (2) bekezdés b) pontja alapján létrejött
szerződést a kijelölés kezdetétől számított ötödik gáznap 12 óráig telefaxon beérkezett, és a kijelölt
földgáz-kereskedelmi engedélyes által telefaxon visszaigazolt 10 napos rendkívüli felmondási idővel felmondani
a kijelölt földgáz-kereskedelmi engedélyesnél.
(2) A felmondást köve tően a kijelölt földgáz-kereskedelmi engedélyes haladéktalanul köteles kiadni a felhasználónak
vagy az általa megjelölt földgázkereskedőnek a felhasználóhoz rendelt és a 17. § (6) bekezdése szerint módosított
hálózathasználati szerződésben leszerződött kapacitást.
(3) Ha az egyetemes szolgáltatásra nem jogosult felhasználó a szerződést az (1) bekezdésben meghatározott időpontig
nem mondja fel, a 17. § (2) bekezdése alapján létrejött jogviszony csak
a) a 23. § (4) bekezdésében meghatározott szerződés megkötésével – az abban meghatározott időpontban –,
b) a 18. §-ban meghatározott felmondással vagy
c) a kijelölés időtartamának elteltével
szűnik meg.
23. § (1) Az egyetemes szolgáltatásra nem jogosult felhasználó jogosult átadni a kijelölt földgáz-kereskedelmi engedélyes
részére a felfüggesztett földgázkereskedővel kötött szerződését annak érdekében, hogy a kijelölt
földgáz-kereskedelmi engedélyes a termékek pontos meghatározásához szükséges adatok ismeretében tudjon
ajánlatot tenni az egyetemes szolgáltatásra nem jogosult felhasználó részére.
(2) A kijelölt földgáz-kereskedelmi engedélyes az egyetemes szolgáltatásra nem jogosult felhasználó részére a kijelölés
időtartama alatt az üzletszabályzatának rendelkezéseivel összhangban szerződéskötésre irányuló ajánlatot tehet.
(3) Ha a kijelölt földgáz-kereskedelmi engedélyes a kijelölés időszakának elteltét köve tően nem kívánja ellátni a hozzá
rendelt egyetemes szolgáltatásra nem jogosult felhasználót és az egyetemes szolgáltatásra nem jogosult felhasználó
részére a (2) bekezdés szerint nem tesz ajánlatot, vagy az egyetemes szolgáltatásra nem jogosult felhasználó nem
kívánja elfogadni a (2) bekezdés alapján részére tett ajánlatot, a kijelölt földgáz-kereskedelmi engedélyes köteles
a kijelölés időtartamára az üzletszabályzata, valamint az e rendeletben meghatározott ármegállapítási és egyéb
feltételek alapján az egyetemes szolgáltatásra nem jogosult felhasználót gázzal ellátni.
(4) Ha az egyetemes szolgáltatásra nem jogosult felhasználó elfogadja az ajánlatot, akkor az ajánlat alapján létrejött
szerződésben meghatározott időponttól kezdődően a kijelölt földgáz-kereskedelmi engedélyes a szerződésben
meghatározott feltételekkel biztosítja a földgázellátást.
24. § (1) A kijelölt földgáz-kereskedelmi engedélyes az egyetemes szolgáltatásra nem jogosult felhasználó részére a kijelölés
időtartama alatt legfeljebb a kijelölt földgáz-kereskedelmi engedélyes által a Hivatallal – a GET 42. §-ának
meg fele lően – közölt utolsó ajánlati földgázár alapján, az RHD rendelet szerinti rendszerhasználati díjakon felül
kizárólag az ESZ árrendelet szerint meghatározott nagykereskedelmi és egyetemes szolgáltatói árrés elemek
alkalmazásával kiszámított árat állapíthat meg a következők szerint:
a) a belépési ponton történő földgázátvétel esetén az ESZ árrendelet 3. § (1) bekezdés c) pontja szerinti nagykereskedői
árrés és az ESZ árrendelet 3. § (1) bekezdés h) pontja szerinti egyetemes szolgáltatói árrés alkalmazható,
b) a kilépési ponton történő földgázátvétel esetén kizárólag az ESZ árrendelet 3. § (1) bekezdés h) pontja szerinti
egyetemes szolgáltatói árrés alkalmazható.
(2) Ha a kijelölt földgáz-kereskedelmi engedélyes a 15. § (1) bekezdés c) pontja szerinti ajánlatában felhasználói árat jelölt
meg, annak mértéke nem haladhatja az (1) bekezdés szerint számítható mértéket.
(3) A 19. § (2) bekezdésében meghatározott időtartam alatt – a 14. § (4) bekezdése alapján nyilvántartott –
kiegyensúlyozó földgáz, valamint az (1) bekezdésben meghatározott ajánlati földgázár közötti különbséget
a földgázszállító költségeként kell elszámolni, és azt a földgázszállító indokolt költségének kell tekinteni.
A kijelölés időtartama alatt felhasznált földgáz elszámolása 25. § (1) A kijelölt földgázkereskedő a 13. §-ban meghatározott leolvasást köve tően rendelkezésére álló adatok,
a felfüggesztett engedélyű földgázkereskedőtől kapott adatok, valamint az ÜKSZ-ben meghatározott felhasználói
profilok és a hőmérsékleti értékek figye lembe véte lével, becslés alapján megállapítja a hozzá rendelt felhasználó
gázmérőóra-állását a kijelölő határozatban megjelölt kezdő gáznap reggel 6 óra időpontjára számítva.
(2) Ha a felfüggesztett engedélyű földgázkereskedő nem szolgáltat adatot a 11. § (3) és (4) bekezdése alapján, nem áll
rendelkezésre diktált adat vagy azok nem értékelhetőek, a kijelölt földgázkereskedő a felhasználó gázmérőóra-állását
a 13. §-ban meghatározott leolvasást köve tően rendelkezésre álló adatok, a földgázelosztó által a kijelölt
földgázkereskedőnek továbbított, a 13. § szerinti leolvasást megelőző utolsó leolvasási adatok, az ÜKSZ-ben
meghatározott felhasználói profilok, valamint a hőmérsékleti értékek figye lembe véte lével állapítja meg.
(3) A kijelölt földgázkereskedő az (1) vagy (2) bekezdés szerinti becslés alapján megállapított gázmérőóra-állást
figye lembe véve számol el a felfüggesztett engedélyű földgázkereskedővel.
Záró rendelkezések 26. § (1) Ez a rendelet 2010. március 1-jén lép hatályba.
(2) E rendelet rendelkezéseit az e rendelet hatálybalépéskor folyamatban lévő felfüggesztésre és kijelölésre vonatkozó
eljárásra, valamint az eljárásnak az e rendelet hatálybalépésekor a Hivatal rendelkezésére álló adatok alapján történő
megindítására is alkalmazni kell.
(3) A rendszerirányító az ÜKSZ-nek a 3. § (4) bekezdésére tekintettel szükséges módosítását az e rendelet hatálybalépését
követő 30 napon belül köteles beterjeszteni a Hivatalhoz jóváhagyásra.
Bajnai Gordon s. k.,
miniszterelnök


type: legislation

jurisdiction: Hungary

text:
17/2003. (II. 25.) KE határozata dr. Mayer Lajos rendkívüli követ és meghatalmazott miniszter kinevezéséről.
A külügyminiszter előterjesztésére dr. Mayer Lajost kinevezem rendkívüli követ és meghatalmazott miniszterré.
Budapest, 2003. január 27. Mádl Ferenc s. k.,
a Köztársaság elnöke


text:
20/2013. (VIII. 30.) VM utasítása a Zöld Forrás Munkacsoportról.
Az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm.
rendeletben meghatározott feladat- és hatáskörömben eljárva – figyelemmel a jogalkotásról szóló 2010. évi CXXX. törvény 23. §
(4) bekezdés c) pontjára – az alábbi utasítást adom ki:
1. § Magyarország 2013. évi központi költségvetéséről szóló 2012. évi CCIV. törvény Vidékfejlesztési Minisztérium
(a továbbiakban: minisztérium) XII. fejezet 20/02/14 számú „Állami feladatok átvállalása a Nemzeti Környezetvédelmi
Program megvalósításában” fejezeti kezelésű előirányzata felhasználásához kapcsolódó egyes feladatok
ellátására a  vidékfejlesztési miniszter (a továbbiakban: miniszter) a  Zöld Forrás Munkacsoportot (a továbbiakban:
Munkacsoportot) jelöli ki.
2. § (1) A Munkacsoport feladata:
a) érdekegyeztetés lefolytatása annak érdekében, hogy a környezet- és természetvédő társadalmi szervezetek
számára megfelelő összegű előirányzat álljon évente rendelkezésre, és a  környezetvédelemért felelős
államtitkárság, a  parlamenti államtitkárság, valamint a  közigazgatásért felelős államtitkárság egységes
állásponttal tervezze a következő évi költségvetésben szereplő előirányzatot;
b) a  pályázati felhívások előkészítése, valamint a  pályázati forrás biztosításának és kiszámíthatóságának
elősegítése.
(2) A Munkacsoport az (1) bekezdés b) pontjának megfelelő javaslatait az érintett előirányzat szakmai kötelezettségvállalója
felé teszi meg.
3. § (1) A Munkacsoportban részt vesznek:
a) a minisztérium Környezetügyért Felelős Államtitkár Titkársága képviseletében két fő,
b) a minisztérium Parlamenti és Társadalmi Kapcsolatok Főosztálya képviseletében egy fő,
c) a minisztérium Stratégiai Főosztálya képviseletében egy fő,
d) a társadalmi szervezetek által delegált három képviselő,
e) állandó meghívottként, megfigyelési joggal a Költségvetési és Gazdálkodási Főosztály, valamint a Jogi Főosztály
egy-egy képviselője.
 (2) A delegálásra jogosultak a delegálással egy időben helyettest is megjelölnek.
 (3) A Munkacsoport döntése alapján a Munkacsoport munkájában további személyek vehetnek részt.
 (4) A Munkacsoport elnökét a minisztérium Parlamenti és Társadalmi Kapcsolatok Főosztálya delegálja.
4. § (1) A Munkacsoport tagjai díjazásban nem részesülnek.
 (2) A Munkacsoport működési költségeit a minisztérium költségvetésében külön címen kell biztosítani.
5. § A Munkacsoport titkársági feladatait a minisztérium Parlamenti és Társadalmi Kapcsolatok Főosztálya látja el.
6. § A Munkacsoport évente legalább három ülést tart. Az ülések pontos időpontját és napirendjét az elnök határozza
meg. Az ülések időpontját úgy kell meghatározni, hogy a pályázati felhívás(ok) megjelentetése érdekében legkésőbb
január 31-ig; a végleges szakmai javaslat érdekében március 10-ig; valamint a pályázati forrás rendelkezésre állása
érdekében a  következő költségvetési év tervezésének kezdetekor, június 30-ig a  Munkacsoport megkezdhesse
munkáját.
7. § (1) A  pályázati felhívással kapcsolatban a  Munkacsoport legkésőbb február 10-ig továbbítja javaslatát a  szakmai
kötelezettségvállaló felé.
(2) A  Munkacsoport a  döntésre a  döntéshozó számára nyitva álló 60 napot figyelembe véve legkésőbb a  pályázatok
benyújtására nyitva álló határidőt követő 32. napon továbbítja támogatási javaslatát a szakmai kötelezettségvállaló
felé.
8. § (1) A  Munkacsoport határozatképes, ha a  tagok több mint fele jelen van. A  Munkacsoport határozatait egyszerű
szótöbbséggel hozza, szavazategyenlőség esetén az elnök szavazata dönt. Ülések közti időszakban, szükség esetén,
az elnök írásos (elektronikus) szavazást rendelhet el.
(2) A Munkacsoport üléseiről hangfelvétel és emlékeztető készül.
9. § A Munkacsoport működésének részletes szabályait ügyrendjében a miniszter egyetértésével maga határozza meg.
10. § A Munkacsoport határozott időre jön létre, 2014. december 31-én megszűnik.
11. § Ez az utasítás a közzétételét követő napon lép hatályba.
Dr. Fazekas Sándor s. k.,
 vidékfejlesztési miniszter


text:
2/2014. (VII. 30.) KKM közleménye a Délkelet-európai Rendészeti Központról szóló, Bukarestben, 2009. december 9-én létrejött Egyezmény, valamint a Délkelet-európai Rendészeti Központ kiváltságairól és mentességeiről szóló, Bukarestben, 2010. november 24-én létrejött Jegyzőkönyv kihirdetéséről szóló 2011. LVI. törvény 5. §-ának és 6. §-ának hatálybalépéséről.
A 2011. évi LVI. törvénnyel a Magyar Közlöny 2011. június 9-i, 61. számában kihirdetett, a Délkelet-európai Rendészeti
Központ kiváltságairól és mentességeiről szóló, Bukarestben, 2010. november 24-én létrejött Jegyzőkönyv 20. cikk
(1) bekezdése az alábbiak szerint rendelkezik a hatálybalépésről:
„A jelen Jegyzőkönyv az  azt követő hatvanadik napon lép hatályba, hogy kilenc aláíró tagállam letétbe helyezte
a megerősítésre, elfogadásra vagy jóváhagyásra vonatkozó okirataikat.”
A kilencedik megerősítő okirat letétbe helyezésének napja: 2014. május 13.
A Jegyzőkönyv hatálybalépésének napja: 2014. július 12.
A fentiekre tekintettel, összhangban a  2011. évi LVI. törvény 7.  § (2)  bekezdésével, megállapítom, hogy
a Délkelet-európai Rendészeti Központról szóló, Bukarestben, 2009. december 9-én létrejött Egyezmény, valamint
a Délkelet-európai Rendészeti Központ kiváltságairól és mentességeiről szóló, Bukarestben, 2010. november 24-én
létrejött Jegyzőkönyv kihirdetéséről szóló 2011. évi LVI. törvény 5. §-a és 6. §-a 2014. július 12-én, azaz kettőezertizennégy július tizenkettedikén lépett hatályba.
Dr. Navracsics Tibor s. k.,
 külgazdasági és külügyminiszter